**ROMÂNIA**

**JUDEŢUL BISTRITA NĂSĂUD**

**CONSILIUL LOCAL AL COMUNEI FELDRU**

**H O T Ă R Â R E**

**privind aprobarea valorii de investiție a proiectului *Drumuri de exploatare agricolă în Comuna Feldru, Județul Bistrița – Năsăud* și solicitarea unei Scrisori de garanție de la FNGCIMM SA IFN**

Consiliul Local al Comunei Feldru, județul Bistrița-Năsăud, întrunit în ședința ordinară din data de 11.04.2025.

Având în vedere:

- referatul de aprobare nr. 3953 din 09.04.2025 al primarului comunei Feldru.

- raportul compartimentului de resort nr. 3954 din 09.04.2025.

- avizul Comisiei de specialitate a Consiliului Local al Comunei Feldru nr. 3980 din 10.04.2025.

- prevederile contractului de finanțare nerambursabilă nr. C27020000031360600171/ 27.08.2024 încheiat cu Agenția pentru Finanțarea Investițiilor Rurale.

- prevederilor art. 23 din OUG nr. 85/2023 cu modificările și completările ulterioare.

În temeiul art. 129, alin. (1), alin. 2, lit. b şi alin. 4, lit. „d” și „e” şi art. 139, alin. (3) litera „d” și art. 196 (1), lit. a) din O.U.G. nr. 57/2019 Codul administrativ.

**HOTĂRĂȘTE:**

**Art. l.** Se aprobă valoarea de investiție a proiectului intitulat „Drumuri de exploatare agricolă în Comuna Feldru, județul Bistrița-Năsăud”, cu o valoare totală de 6.178.909,05 lei din care 4.975.600 lei valoare eligibilă și 1.203.309,05 lei valoare neeligibilă, în baza contractului de finanțare nerambursabilă nr. C27020000031360600171/27.08.2024 încheiat cu Agenția pentru Finanțarea Investițiilor Rurale;

Art. 2. Se aprobă solicitarea unei Scrisori de garanţie de la FNGCIMM SA IFN în valoare de maxim 2.000.000 lei în vederea garantării obligațiilor de plată a avansului de maxim 2.000.000 lei din fondurile nerambursabile pentru implementarea proiectului intitulat: „Drumuri de exploatare agricolă în Comuna Feldru, Județul Bistrița-Năsăud”, în baza contractului de finanțare nerambursabilă nr. C27020000031360600171/27.08.2024 încheiat cu Agenția pentru Finanțarea Investițiilor Rurale.

Acordarea avansului va putea fi realizată în două variante, respectiv:

i) În două tranșe:

• Maximum 10% după semnarea contractului de finanțare;

• Diferența până la maximum 50% din contribuția financiară a Uniunii Europene şi contribuția publică națională, va fi acordată după emiterea ordinului de începere a lucrărilor.

ii) O singură tranșă de până la maximum 50% din contribuția financiară a Uniunii Europene şi contribuția publică națională va fi acordată după emiterea ordinului de începere a lucrărilor.

Valoarea avansului solicitat (transa I) de comuna Feldru, județul Bistrița-Năsăud este 490.000 lei, reprezentând 9.85% din contribuția financiară a Uniunii Europene şi contribuția publică națională.

**Art. 3.** Se aproba plata unui comision de garantare în valoare de 0,05% pe luna din valoarea scrisorii de garanţie, stabilit prin Ordin MADR.

**Art. 4.** Primarul comunei Feldru, Județul Bistrița-Năsăud, va aduce la îndeplinire prevederile prezentei hotărâri.

**Art. 5.** Prezenta hotărâre se aduce la cunoștință publică prin afișarea la sediul primăriei, precum și pe pagina de internet <https://feldru.ro/>. și se comunică prin grija secretarului general al comunei Feldru cu:

- Primarului comunei Feldru;

- Instituția Prefectului județul Bistrița-Năsăud;

- Agenția pentru Finanțarea Investițiilor Rurale

- FNGCIMM SA IFN

**PREȘEDINTE DE ȘEDINȚĂ CONTRASEMNEAZĂ SECRETAR GENERAL**

**Svinți Vasile Beșuțiu Gavrilă**

**Nr. 21 din 11.04.2025**